CELEX: 62020TA0247
Language: hr
Date: 2021-12-08 00:00:00
Title: Predmet T-247/20: Presuda Općeg suda od 8. prosinca 2021. – JP/Komisija („Pristup dokumentima – Uredba (EZ) br. 1049/2001 – Dokumenti koji se odnose na otvoreni natječaj EPSO/AD/363/18 organiziran za zapošljavanje administratora (AD 7) u području oporezivanja – Ograničenje zahtjeva za pristup – Odbijanje pristupa – Članak 4. stavak 3. Uredbe br. 1049/2001 – Izuzeće koje se odnosi na zaštitu postupka odlučivanja – Članak 6. Priloga III. Pravilniku o osoblju – Tajnost rada povjerenstva za odabir – Djelomični pristup – Izvanugovorna odgovornost”)

14.2.2022   
            
            
               HR
            
            
               Službeni list Europske unije
            
            
               C 73/36
            
         
      Presuda Općeg suda od 8. prosinca 2021. – JP/Komisija
      (Predmet T-247/20) (1)
      
      („Pristup dokumentima - Uredba (EZ) br. 1049/2001 - Dokumenti koji se odnose na otvoreni natječaj EPSO/AD/363/18 organiziran za zapošljavanje administratora (AD 7) u području oporezivanja - Ograničenje zahtjeva za pristup - Odbijanje pristupa - Članak 4. stavak 3. Uredbe br. 1049/2001 - Izuzeće koje se odnosi na zaštitu postupka odlučivanja - Članak 6. Priloga III. Pravilniku o osoblju - Tajnost rada povjerenstva za odabir - Djelomični pristup - Izvanugovorna odgovornost”)
      (2022/C 73/42)
      Jezik postupka: engleski
      
         Stranke
      
      
         Tužitelj: JP (zastupnici: S. Rodrigues i A. Champetier, odvjetnici)
      
         Tuženik: Europska komisija (zastupnici: C. Ehrbar i D. Milanowska, agenti)
      
         Predmet
      
      S jedne strane, zahtjev na temelju članka 263. UFEU-a za poništenje Odluke Komisije C(2020) 1195 final od 24. veljače 2020. koja se odnosi na tužiteljev ponovljeni zahtjev za pristup dokumentima na temelju Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.) i, s druge strane, zahtjev na temelju članka 268. UFEU-a kojim se traži naknada neimovinske štete koju je tužitelj pretrpio.
      
         Izreka
      
      
                  1.
               
               
                  Odluka Komisije C(2020) 1195 final od 24. veljače 2020. koja se odnosi na tužiteljev ponovljeni zahtjev za pristup dokumentima na temelju Uredbe (EZ) br. 1049/2001 poništava se u dijelu u kojem se njome odbija pristup osobe JP pitanjima navedenim u odjeljcima „Anchor” i „Possible questions” procjene koju su proveli ocjenjivači o njegovim odgovorima danim tijekom intervjua u vezi s predmetnim područjem (dokument br. 1) te se odbija pristup pitanjima navedenim u odjeljcima „Situacija 1”, „Situacija 2” i „Situacija 3” procjene koju su proveli ocjenjivači o njegovim odgovorima danim tijekom intervjua s naglaskom na opće kompetencije (dokument br. 2) u okviru natječaja EPSO/AD/363/18.
               
            
                  2.
               
               
                  U preostalom dijelu tužba se odbija.
               
            
                  3.
               
               
                  Svaka stranka snosit će vlastite troškove.
               
            
         (1)  SL C 222, 6. 7. 2020.